ಕೋಟಿಗೊಬ್ಬ-3 (ಚಲನಚಿತ್ರ)

ಕೋಟಿಗೊಬ್ಬ 3 ಶಿವ ಕಾರ್ತಿಕ್ ನಿರ್ದೇಶನದ 2021 ರ  ದರೋಡೆ ಕುರಿತಾದ ಆಕ್ಷನ್ ಚಿತ್ರವಾಗಿದೆ. ಈ ಚಿತ್ರದಲ್ಲಿ ಸುದೀಪ್, ಮಡೋನಾ ಸೆಬಾಸ್ಟಿಯನ್ , ಕನ್ನಡ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದ್ದು, ಶ್ರದ್ಧಾ ದಾಸ್, ಅಫ್ತಾಬ್ ಶಿವದಾಸನಿ ಮತ್ತು ಪಿ. ರವಿಶಂಕರ್ ಪ್ರಮುಖ ಪಾತ್ರಗಳಲ್ಲಿದ್ದಾರೆ. ಇದು 2016 ರ ಕೋಟಿಗೊಬ್ಬ 2 ಚಿತ್ರದ ಮುಂದುವರಿದ ಭಾಗವಾಗಿದ್ದು, ಸುದೀಪ್ ಮತ್ತು ರವಿಶಂಕರ್ ಹಿಂದಿನ ಚಿತ್ರದಿಂದ ತಮ್ಮ ಪಾತ್ರಗಳನ್ನು ಪುನರಾವರ್ತಿಸಿದ್ದಾರೆ. ಚಿತ್ರವು ಅಕ್ಟೋಬರ್ 15, 2021 ರಂದು ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾಯಿತು.

 ಪಾತ್ರವರ್ಗ 

 ಸುದೀಪ್ ಸತ್ಯ / ಶಿವ ಅಥವಾ ಪ್ರೇತ (ದ್ವಿಪಾತ್ರ)ವಾಗಿ 
 ಪ್ರಿಯಾ ಪಾತ್ರದಲ್ಲಿ ಮಡೋನಾ ಸೆಬಾಸ್ಟಿಯನ್
 ಕಂಗನಾ, ಇಂಟರ್‌ಪೋಲ್ ಅಧಿಕಾರಿಯಾಗಿ ಶ್ರದ್ಧಾ ದಾಸ್
 ಕಿಶೋರ್ ಪಾತ್ರದಲ್ಲಿ ಪಿ. ರವಿಶಂಕರ್ 
 ಶರತ್, ಇಂಟರ್‌ಪೋಲ್ ಅಧಿಕಾರಿಯಾಗಿ ಅಫ್ತಾಬ್ ಶಿವದಾಸನಿ
 ಅಭಿರಾಮಿ  ಸತ್ಯ ಮತ್ತು ಶಿವನ ತಾಯಿ ದುರ್ಗಾ IAS ಆಗಿ 
 ದೇವೇಂದ್ರನಾಗಿ ನವಾಬ್ ಶಾ
 ಬಶೀರ್ ಭಾಯಿ ಪಾತ್ರದಲ್ಲಿ ದಾನಿಶ್ ಅಖ್ತರ್ ಸೈಫಿ
 ದೊಡ್ಡಣ್ಣ ಪೊಲೀಸ್ ಕಮಿಷನರ್ ಆಗಿ 
 ಪೊಲೀಸ್ ಅಧಿಕಾರಿಯಾಗಿ ಓಂ ಪ್ರಕಾಶ್ ರಾವ್ 
 ಇಂಟರ್‌ಪೋಲ್‌ನಿಂದ ಪ್ರಿಯಾಳ ಗಾರ್ಡ್ ಆಗಿ ತಬಲಾ ನಾನಿ
 ಶೋಬರಾಜ್ ಎಸಿಪಿಯಾಗಿ
 ರವಿಶಂಕರ್ ಗೌಡ ಸುಂದರ್ ಪ್ರಿಯಾ ಅವರ ಸಂಬಂಧಿ ಪಾತ್ರದಲ್ಲಿ
 ಪ್ರಿಯಾ ಅವರ ತಾತನಾಗಿ ರಮೇಶ್ ಭಟ್ 
 ಪ್ರಿಯಾಳ ಅಜ್ಜಿಯಾಗಿ ಕವಿತಾ
 ದುರ್ಗೆಯ ಸಹೋದರ ಡಾಕ್ಟರ್ ಅನಂತಕೃಷ್ಣನಾಗಿ ರಾಜೇಶ್ ನಟರಂಗ, 
 ದುರ್ಗೆಯ ಅತ್ತಿಗೆಯಾಗಿ ಸಂಗೀತಾ 
 ಜಾನು ಪಾತ್ರದಲ್ಲಿ ಬೇಬಿ ಆದ್ಯ 
 ದೇವೇಂದ್ರನ ಸಹಾಯಕನಾಗಿ ರಂಗಾಯಣ ರಘು 
 ದೇವೇಂದ್ರನ ಮಗನಾಗಿ ತಾರಕ್ ಪೊನ್ನಪ್ಪ 
 ರಾಜ್ ದೀಪಕ್ ಶೆಟ್ಟಿ  ದೇವೇಂದ್ರನ ಸಹಾಯಕ ಮೈಕೆಲ್ ಆಗಿ,
 ಸತ್ಯನ ಸ್ನೇಹಿತನಾಗಿ ದಿನೇಶ್ 
 ಶ್ರೀ ಮಹಾದೇವ  ಸತ್ಯನ ಗೆಳೆಯನಾಗಿ 
 ಪತ್ರಿಕಾ ವರದಿಗಾರ ರಮೇಶನಾಗಿ ಕಾರ್ತಿ ಸೌಂದರಂ
 ಶಿವರಾಜ್ ಕೆ ಆರ್ ಪೇಟೆ ಕುಡುಕನಾಗಿ 
 "ಆಕಾಶನೇ ಆದರಿಸುವ" ಹಾಡಿನಲ್ಲಿ ಕೃಷ್ಣ ವಿಶೇಷ ಪಾತ್ರದಲ್ಲಿ
 "ಆಕಾಶನೇ ಆದರಿಸುವ" ಹಾಡಿನಲ್ಲಿ ಪ್ರದೀಪ್ ಬೋಗಾದಿ ವಿಶೇಷ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.
 ಆಶಿಕಾ ರಂಗನಾಥ್ "ಪಟಾಕಿ ಪೋರಿಯೋ" ಹಾಡಿನಲ್ಲಿ ವಿಶೇಷ ಪಾತ್ರ ಚಮೇಲಿಯಾಗಿ

 ನಿರ್ಮಾಣ 
ಕೋಟಿಗೊಬ್ಬ 3 ಚಿತ್ರದ ಚಿತ್ರೀಕರಣ ಜೂನ್ 2018 ರಲ್ಲಿ ಬೆಲ್‌ಗ್ರೇಡ್‌ನಲ್ಲಿ ಪ್ರಾರಂಭವಾಯಿತು. ಪೈಲ್ವಾನ್ ಚಿತ್ರದ ಕಮಿಟ್‌ಮೆಂಟ್‌ಗಳನ್ನು ಮುಗಿಸಿದ ನಂತರ ನಾಯಕ ನಟ ಸುದೀಪ್ ಮಾರ್ಚ್ 2019 ರಲ್ಲಿ ಮತ್ತೆ ಇದರ ನಿರ್ಮಾಣದಲ್ಲಿ ಸೇರಿಕೊಂಡರು. ನಾಯಕಿ ಮಡೋನಾ ಸೆಬಾಸ್ಟಿಯನ್ ಕನ್ನಡ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದ್ದಾರೆ. ಕೋಟಿಗೊಬ್ಬ -3 ದ ಚಿತ್ರೀಕರಣವು ಸುದೀಪ್ ಅವರ ತೆಲುಗು ಚಿತ್ರ  ಸೈರಾ ನರಸಿಂಹ ರೆಡ್ಡಿದ ಚಿತ್ರೀಕರಣ    ಮತ್ತು ಹೈದರಾಬಾದಿನ ಸೆಟ್ ಒಂದರಲ್ಲಿ ಅವರಿಗಾದ ಗಾಯ  ಈ ಕಾರಣಗಳಿಂದಾಗಿ ಚಿತ್ರೀಕರಣ ತಡೆದು ತಡೆದು  ಮುಂದುವರೆಯಿತು.  ಚಿತ್ರದ ಭಾಗಗಳನ್ನು ಸೆರ್ಬಿಯಾ, ಮಲೇಷಿಯಾ, ಥೈಲ್ಯಾಂಡ್ ಮತ್ತು ಪೋಲೆಂಡ್ ಸೇರಿದಂತೆ ಇತರ ದೇಶಗಳಲ್ಲಿ ಚಿತ್ರೀಕರಿಸಲಾಗಿದೆ. ಚಿತ್ರೀಕರಣವು ಜನವರಿ 2020 ರಲ್ಲಿ ಪೂರ್ಣಗೊಂಡಿತು, ನಂತರ ಪುದುಚೇರಿ, ಮುಂಬೈ ಮತ್ತು ಬೆಂಗಳೂರಿನಲ್ಲಿ ಹಾಡಿನ ದೃಶ್ಯಗಳ ಚಿತ್ರೀಕರಣವನ್ನು ನಡೆಸಲಾಯಿತು.

 ಮಾರ್ಕೆಟಿಂಗ್ ಮತ್ತು ಬಿಡುಗಡೆ 
ಹಕ್ಕುಸ್ವಾಮ್ಯ ಉಲ್ಲಂಘನೆಯ ಕ್ಲೈಮ್‌ನಿಂದಾಗಿ ಮಾರ್ಚ್ 2020 ರಲ್ಲಿ ಚಿತ್ರದ ಟೀಸರ್ ಟ್ರೇಲರ್ ಅನ್ನು ಯೂಟ್ಯೂಬ್ ನಿಂದ ತೆಗೆದುಹಾಕಲಾಯಿತು  ಮತ್ತು ಆನಂದ್ ಆಡಿಯೊ ರೆಕಾರ್ಡಿಂಗ್ ಕಂಪನಿ  ಪ್ರತಿ ದೂರನ್ನು ಸಲ್ಲಿಸಿದ ನಂತರ ಕೆಲವು ದಿನಗಳ ನಂತರ ಮರುಸ್ಥಾಪಿಸಲಾಗಿದೆ.

ಚಿತ್ರದ ಸ್ಯಾಟಲೈಟ್, ಡಿಜಿಟಲ್ ಮತ್ತು ಹಿಂದಿ ಡಬ್ಬಿಂಗ್ ರೈಟ್ಸ್  27 ಕೋಟಿಗೆ ಮಾರಾಟವಾಗಿದೆ. ಕೋವಿಡ್ ಸಾಂಕ್ರಾಮಿಕ ರೋಗದಿಂದಾಗಿ ಚಿತ್ರದ 30 ಏಪ್ರಿಲ್ 2020 ಬಿಡುಗಡೆ ದಿನಾಂಕವನ್ನು ಮುಂದೂಡಲಾಗಿದೆ. ಚಿತ್ರವು 14 ಅಕ್ಟೋಬರ್ 2021 ರಂದು ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾಗಲಿತ್ತು.

ನಿರ್ಮಾಪಕರು ಮತ್ತು ಹಣಕಾಸುದಾರರ ನಡುವಿನ ಜಗಳದಿಂದಾಗಿ ಚಿತ್ರದ ಬಿಡುಗಡೆಯು  ಒಂದು ದಿನ ವಿಳಂಬವಾಯಿತು.

 ಬಾಕ್ಸ್ ಆಫೀಸ್ 
ಚಿತ್ರ ಬಿಡುಗಡೆಯಾದ ಮೊದಲ ದಿನವೇ  ೧8 ಕೋಟಿಗೂ ಹೆಚ್ಚು ಗಳಿಸಿದೆ. ೩ ದಿನದಲ್ಲಿ ₹೪0.06 ಕೋಟಿ ಕಲೆಕ್ಷನ್ ಮಾಡಿದೆ ಎಂದು ಅಂದಾಜಿಸಲಾಗಿತ್ತು.

 ಚಿತ್ರಸಂಗೀತ 

ಚಿತ್ರದ ಮೊದಲ ಟ್ರ್ಯಾಕ್, "ಆಕಾಶನೇ ಆದರಿಸುವ", 27 ಏಪ್ರಿಲ್ 2020 ರಂದು ಬಿಡುಗಡೆಯಾಯಿತು ಮತ್ತು ಮೊದಲ 3 ಗಂಟೆ 20 ನಿಮಿಷಗಳಲ್ಲಿ ಯೂಟ್ಯೂಬ್‌ನಲ್ಲಿ ಒಂದು ಮಿಲಿಯನ್‌ಗಿಂತಲೂ ಹೆಚ್ಚು ವೀಕ್ಷಣೆಗಳನ್ನು ಪಡೆಯಿತು.

 ಉಲ್ಲೇಖಗಳು 

ವರ್ಗ:Pages using infobox film with image size parameter
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೨೧ ಕನ್ನಡಚಿತ್ರಗಳು